ຫົວໜ້າ CIA ກ່າວວ່າ ອິຣ່ານມີຄວາມເຕັມໃຈ ຫລາຍຂຶ້ນ ທີ່ຈະທໍາການໂຈມຕີ ໃນດິນແດນສະຫະລັດ
ທ່ານ Clapper ຜູ້ອໍານວຍການສືບລັບ ສຫລ ກ່າວວ່າ ບັດ​ນີ້​ພວກ​ຜູ້ນໍາອິຣ່ານມີ​ຄວາມ​ເຕັມ​ໃຈ​​ເພີ່ມ​ຂຶ້ນ ​ທີ່ຈະ​ທໍາ​ການ​ໂຈມ​ຕີ​ສະຫະລັດ
ຫົວໜ້າອົງການສືບລັບຂອງສະຫະລັດກ່າວວ່າ ເວລານີ້ມີການຂົ່ມຂູ່ເພີ່ມຂຶ້ນວ່າອິຣ່ານ ອາດທໍາການໂຈມຕີຢູ່ໃນດິນແດນ ຂອງສະຫະລັດ ຫຼັງຈາກ ປະສົບຄວາມລົ້ມແຫຼວ ໃນ ແຜນການລອບສັງຫານເອກອັກຄະລັດຖະທູດ ຊາອູດິ ອາເຣເບຍ ປະຈໍາສະຫະລັດເມື່ອ ປີຜ່ານມາ ທ່ານ James Clapper ຜູ້ອໍານວຍການອົງການສືບລັບແຫ່ງຊາດຂອງສະຫະລັດ ໄດ້ ນໍາສະເໜີລາຍງານ ຜົນການຊັ່ງຊາຕີລາຄາປະຈໍາປີຂອງທ່ານ ກ່ຽວກັບໄພຂົ່ມຂູ່ຈາກທົ່ວ ໂລກຕໍ່ຄວາມໝັ້ນຄົງແຫ່ງຊາດສະຫະລັດຕໍ່ຄະນະກໍາມະການສືບລັບສະພາສູງສະຫະລັດ ເມື່ອວັນອັງຄານວານນີ້ ຊຶ່ງອິຣ່ານເປັນຫົວຂໍ້ລະດັບນໍາໜ້າຂອງການປຶກສາຫາລືກັນ ທ່ານ Clapper ກ່າວໃນການໃຫ້ຄໍາເຫັນທີ່ມີການກະຕຽມລ່ວງໜ້າວ່າບັດນີ້ພວກຜູ້ນໍາ ອິຣ່ານ ມີຄວາມເຕັມໃຈເພີ່ມຂຶ້ນທີ່ຈະທໍາການໂຈມຕີສະຫະລັດ ໃນກໍລະນີທີ່ມີການຂົ່ມຂູ່ ທີ່ແທ້ຈິງ ຫລືລ່ວງຮູ້ ໂດຍສະຫະລັດຈາກອຳນາດ ການປົກຄອງຂອງອິຣ່ານນັ້ນ ເມື່ອເດືອນຕຸລາປີຜ່ານມານີ້ ກະຊວງຍຸຕິທໍາສະຫະລັດໄດ້ກ່າວຫາຊາວອິຣ່ານສອງຄົນ ທີ່ ສົມຮູ້ຮ່ວມຄິດກັນກັບວົງການລັດຖະບານອິຣ່ານເພື່ອສັງ ຫານເອກອັກຄະລັດຖະທູດຊາອຸ ດິອາເຣເບຍປະຈໍາສະຫະລັດ ການຊັ່ງຊາຕີລາຄາທີ່ວ່ານີ້ ມີຂຶ້ນໃນຂະນະທີ່ປະເທດມະຫາອຳນາດຕາເວັນ ຕົກພວມລົງ ໂທດໜັກກວ່າເກົ່າຕໍ່ອີຣ່ານ ເພື່ອໃຫ້ຢຸດເຊົາກິດຈະກຳນິວເຄຼຍ ທີ່ສຳຄັນ ທີ່ປະເທດຕາເວັນ ຕົກສົງໄສວ່າ ແນໃສ່ເພື່ອສ້າງອາວຸດນິວເຄລຍນັ້ນ ອີຣ່ານຢຶນຢັດວ່າ ໂຄງການນິວເຄລຍ ຂອງຕົນມີຈຸດປະສົງໃນທາງສັນຕິ